Konbyen mil manifestan pran lari pou mande òganizasyon dezyèm tou prezidansyèl la
Posted by hougansydney.com on Saturday, April 30, 2016 Under: Kriz Politik
Konbyen mil manifestan te pran lari pou yo te mande otorite Ayisyen yo pou yo òganize dezyèm tou eleksyon prezidansyèl la.
Se avèk kat elektoral nan me ke Ayisyen yo eksprime kòlè yo dimanch ki ki sot pase a, nan lari kapital peyi a Pòtoprens. Kòz, dezyèm tou prezidansyèl la te dwe fèt 24 avril, menm jan sa te prevwa nan akò ke ansye prezidan Michèl Mateli te siyen ak Prezidan enterimè a, Joslèm Privè, nan efò pou yo te jwenn yo solisyo a kriz elektoral sa a ki paralize peyi a.
Komisyon Elektoral Pwovizwa a fè konnen ke li ap pibliye dat ofisyèl eleksyon yo, nan de ou twa semèn. Yon pwopozisyon ke opozisyon rejte, yo di ke se mannèv dilatwa prezidan pwovizwa ap fè pou li ka pase plis tan sou chèz boure a.
Rezilta premye tou eleksyon prezidansyèl la ki te fèt an oktòb 2015 lan, te mete kandida phtk Jovnèl Moyiz an tèt e Jid Selesten , ki se kandida opozisyon an, an dezyèm pozisyon. Yon elesyo ki plen pwoblèm dapre kandida opozisyon an.
Revandikasyon opozisyon an pou plis transparans nan pwosè elektoral la, lakòz anpil blokaj politik, yon gouvènman tranzisyon ki an prensip, manda li ap fini 14 me pwochen.
Apre echèk gouvènman pwovizwa a pou òganize eleksyon yo, opozisyon an vle kounye a voye prezidan pwovizwa a ale.
In : Kriz Politik
Next post: Dezyèm tou...
Previous post: Jovnèl Moyiz...